U G O V O R

O PRODAJI PRIRODNOG GASA KATEGORIJE DOMAĆINSTVA

Zaključen u Senti, dana 4. februara 2014.godine, između:

1. *Javnog preduzeća Elgas Senta, Miksat Kalman br 37, mat.br. 08025886, PIB: 101099930 koje zastupa direktor Boško Petrović dipl. ing. maš, (u daljem tekstu: Prodavac),*
2. *Matić Đorđe sa JMBG: 2211978820091 , br. lične karte. 004971274 , iz Sente sa adrese Petra Gorčića br. 2, (u daljem tekstu: Kupac).*

I PREDMET UGOVORA

Član 1.

*Predmet ugovora je prodaja, isporuka i korišćenje prirodnog gasa pod uslovima i na način utvrđen Zakonom o energetici (“Sl.glasnik RS”, 84/04 – u daljem tekstu: Zakon), Uredbom o uslovima za isporuku prirodnog gasa (“Sl.glasnik RS”, br. 47/06 – u daljem tekstu: Uredba) na adresi:* ***Ul. Petra Gorčića br. 2.***

Član 2.

*Ugovorenom isporukom prirodnog gasa smatra se količina u skladu sa izdatom Energetskom saglasnošću za priključenje, to jest* ***q= 1.73*** *Sm³/h.*

*Utvrđivanje utrošene količine prirodnog gasa vrši se očitavanjem stanja na mernom uređaju Kupca od strane Prodavca na kraju svakog meseca, odnosno obračunskog perioda i posle eventualnih izmena uslova isporuke, kod promene cena u toku obračunskog perioda saglasno Uredbi i Zakonu. Vreme između dva očitavanja predstavlja obračunski period.*

*Ukoliko očitavanje utrošene količine prirodnog gasa nije bilo moguće iz bilo kojih razloga, uključujući i neispravnost merila, obračun će se izvršiti na način predviđen Uredbom i Zakonom.*

Član 3.

*Ugovorenim kvalitetom isporučenog prirodnog gasa smatra se donja toplotna moć – Hd od* ***33.338,35*** *kJ/m3 pri standardnim uslovima (15 °C i 1,01325 bar).*

*Prodavac je dužan da za svaki obračunski period poseduje podatak o kvalitetu prirodnog gasa, sa naznačenom toplotnom vrednošću, izdat od strane JP “Srbijagas” Novi Sad.*

Član 4.

*Isporučene količine prirodnog gasa naplaćuju se na bazi prethodno izvršenog očitavanja utroška prirodnog gasa po prodajnoj ceni prirodnog gasa, koju utvrđuje Prodavac na osnovu važećih tarifnih sistema i Akta o cenama na koji saglasnost daje Vlada Republike Srbije.*

*Do donošenja akata iz stava 1. ovog Člana cenu prirodnog gasa utvrđuje JP ELGAS SENTA na osnovu Metodologije za utvrđivanje količine, kvaliteta i obračun prirodnog gasa na koju saglasnost daje predsednik Opštine, a na osnovu cene utvrđene od strane JP Srbijagasa na koju je saglasnost dala Vlada Republike Srbije.*

Član 5.

*Obračun stvarno utrošene količine prirodnog gasa za obračunski period vrši Distributer u skladu sa Uredbom i Zakonom. Na osnovu izvršenog očitavanja i obračuna Prodavac dostavlja Kupcu račun za utrošenu količinu prirodnog gasa za obračunski period najkasnije u roku od 7 dana od isteka obračunskog perioda.*

*Kupac je dužan da u roku koji je naznačen na računu izvrši svoju obavezu plaćanja. Ukoliko obavezu ne izvrši u naznačenom roku Prodavac će zaračunati zakonsku zateznu kamatu, saglasno Uredbi i Zakonu.*

*Uplatom od strane Kupca, knjiži se izmirenje najstarije obaveze.*

*Ukoliko Kupac ne izvrši svoju obavezu po računu za obračunski period u naznačenom roku, Prodavac zadržava pravo obustave dalje isporuke prirodnog gasa do potpunog izmirenja duga. Naknadu troškova isključenja i ponovnog priključenja snosi Kupac po cenovniku Prodavca.*

Član 6.

*Prodavac je dužan da redovno vrši periodičnu tehničku kontrolu unutrašnje gasne instalacije Kupca, a Kupac je dužan da o svom trošku obezbedi održavanje unutrašnje gasne instalacije u svom objektu poveravanjem tih poslova preduzeću ili preduzetniku koji ispunjava uslove iz člana 130 i 47 Zakona o energetici.*

II OBAVEZE PRODAVCA

Član 7.

*Prodavac je dužan da obavesti Kupca neposredno ili preko sredstava javnog informisanja o:*

* *nastalim promenama, vezanim za uslove isporuke i korišćenja prirodnog gasa i datuma stupanja na snagu tih izmena,*
* *obustavi ili ograničenju isporuke prirodnog gasa i razlozima i vremenskom ograničenju trajanja tih mera.*

III OBAVEZE KUPCA

Član 8.

*Kupac je dužan:*

* *da se pridržava Uputstva za korišćenje prirodnog gasa u domaćinstvu sa kojim je upoznat i koje se nalazi u projektnoj dokumentaciji Kupca i Vodiču za gas izdatog od strane Prodavca,*
* *da omogući Prodavcu pristup kućnom merno – regulacionom setu radi očitavanja i pregleda,*
* *da omogući Prodavcu tehničku kontrolu unutrašnje gasne instalacije,*
* *da održava unutrašnju gasnu instalaciju sa gasnim trošilima shodno Članu 6 ovog Ugovora uz obavezu prikazivanja izdate dokumentacije od strane ovlašćene organizacije i originalnog važećeg atesta za ugrađene elemente,*
* *da dokumentuje redovan godišnji pregled dimovoda od strane ovlašćenih radnika JP Elgas,*
* *da sprovede propisanu proceduru Prodavca za promene na gasnom priključku i unutrašnjoj gasnoj instalaciji, kao i pri promeni i nabavci novih trošila, tj. Kupac se obavezuje da neće neovlašćeno vršiti zahvate na opremi i uređajima kućne merno-regulacione stanice i unutrašnje gasne instalacije,*
* *da svaku statusnu promenu u smislu promene vlasništva, adrese, ličnog imena ili prezimena i slično obavesti pismeno Prodavca u roku od 15 dana, računajući od dana nastanka promene, u protivnom, snosiće eventualnu štetu.*

Član 9.

*U slučaju da nastupi poremećaj u snabdevanju Kupca, usled opšte nestašiće prirodnog gasa, kvarova na objektima, uređajima, cevovodima i postrojenjima za distribuciju prirodnog gasa koji može dovesti do prekida normalnog funkcionisanja gasovodnog sistema, Prodavac preuzima selektivno ograničenje isporuke prirodnog gasa potrošačima prema listi prioriteta, koju utvrđuje nadležno ministarstvo.*

*Prioritet u snabdevanju prirodnim gasom se utvrđuje na osnovu značaja obavljanja delatnosti za život i zdravlje ljudi i bezbednost imovine u skladu sa Zakonom.*

Član 10.

*U slučaju iznenadnih kvarova, kao i u slučaju preopterećenja gasovoda, Prodavac može bez prethodne najave ograničiti ili obustaviti isporuku prirodnog gasa i o tome bez odlaganja obavestiti Kupca preko sredstava javnog informisanja.*

Član 11.

*Kupcu se može obustaviti isporuka prirodnog gasa i usled nepravilnosti u radu, nedostatka ili kvarova postrojenja kod Kupca i u slučaju neovlašćene potrošnje.*

*Kupcu se tada određuje minimalno 1 (jedan) i maksimalno 15 (petnaest) dana za otklanjanje nepravilnosti, odnosno nedostataka, a u slučaju ne udovoljavanja zahtevu Prodavca, Kupac se privremeno isključuje u roku od tri dana. Prodavac će nastaviti isporuku u roku od tri dana Kupcu, ako kupac otkloni nepravilnosti ili nedostatke zbog kojih mu je izvršena obustava isporuke prirodnog gasa.*

Član 12.

*Isporuka prirodnog gasa obustavlja se bez odlaganja u slučaju ako potrošač ne izvršava ugovorenu obavezu plaćanja za isporučeni prirodni gas i usluge, ako je neovlašćeno priključio svoje unutrašnje gasne instalacije na transportni odnosno distributivni sistem, ako koristi prirodni gas bez rešenja odnosno odluke o puštanju prirodnog gasa, ako koristi prirodni gas mimo mernih uređaja ili preko neodgovarajućeg mernog uređaja, ako onemogući pravilno merenje količine isporučenog prirodnog gasa, ako troši prirodni gas suprotno uslovima koji su utvrđeni u Rešenju i Ugovoru o prodaji prirodnog gasa, ako preko svoje instalacije dozvoli korišćenje prirodnog gasa drugom pravnom ili fizičkom licu, ako u slučaju štednje i racionalne potrošnje prirodnog gasa ne poštuje i ne sprovodi propisane mere, ako njegove unutrašnje gasne instalacije ugrožavaju živote* *ljudi, imovinu i životnu sredinu, ako odbije da zaključi Ugovor o prodaji prirodnog gasa i/ili ne obezbedi ugovoreno sredstvo obezbeđenja plaćanja za slučaj ne ispunjenja ugovorenih obaveza i na osnovu pismenog zahteva Kupca.*

*Kupcu, ako otkloni nepravilnosti ili nedostatke zbog kojih mu je izvršena obustava isporuke prirodnog gasa, Prodavac će nastaviti isporuku u roku od 3 (tri) dana od dana obaveštenja od strane Kupca.*

Član 13.

*U slučaju neovlašćene potrošnje prirodnog gasa, količina utrošenog prirodnog gasa određuje se na osnovu procene Prodavca.*

*Naplata utvrđenih količina neovlašćeno potrošenog prirodnog gasa vršiće se po važećim cenama i tarifnim stavovima.*

Član 14.

*Kupcu će se obustaviti isporuka prirodnog gasa u slučaju ne plaćanja isporučenih količina prirodnog gasa za prethodni period fakturisanja, nakon opomene i bez odlaganja.*

*Nakon podmirivanja postojećeg duga Kupac može, na sopstveni zahtev koji podnosi Prodavcu, ponovo uključiti opremu za gas na distributibni sistem.*

IV OSTALE ODREDBE

Član 15.

*Ugovorne strane su saglasne da eventualne sporove rešavaju sporazumno, u skladu sa Ugovorom, Zakonom i drugim pozitivnim propisima i odlukama Prodavca kojima se reguliše distribucija prirodnog gasa.*

Član 16.

*Sva eventualno sporna pitanja koja proisteknu, u toku ili povodom izvršavanja ovog Ugovora, rešavaće se sporazumno.*

Član 17.

*U slučaju spora nadležan je Osnovni sud u Senti.*

Član 18.

*Ovaj Ugovor zaključuje se na neodređeno vreme, s tim da Kupac pismenim putem može otkazati Ugovor ukoliko više ne želi da bude potrošač prirodnog gasa.*

*Prodavac isključuje opremu Kupca sa distributivnog sistema na osnovu podnetog pismenog zahteva Kupca, uz sastavljanje zapisnika koji potpisuju Prodavac i Kupac, a koji sadrži datum prestanka isporuke, prodaje i korišćenja prirodnog gasa.*

Član 19.

*Ugovor je sačinjen u dva ) istovetna primerka od kojih 1 ( jedan ) zadržava Kupac, a 1 ( jedan ) Prodavac.*

|  |  |  |  |
| --- | --- | --- | --- |
| *Za prodavca* |  |  | *Kupac* |
| *Direktor JP ELGAS SENTA* | MP |  |  |
|  |  |  |  |
| *Boško Petrović. dipl. ing maš.* |  |  | *Ime i Prezime* |